Svensk “ellert” reddet fra konkurs igen

Den svenske opkomling, Uniti, der forsøger at sende en ellert-lignende mini-elbil på vejene, er blevet reddet fra konkurs. Det fortæller Ny Teknik. Selskabet annoncerede i december, at de havde behov for en kapitalindsprøjtning på mindst 3,7 millioner kroner for at overleve.

Derfor opfordrede Uniti, der ligger i Lund, sine fans og følgere til at komme med løfter om investeringer. Og den taktik ser ud til at lykkes. Mere end 270 personer har lovet at investere mere end 4,8 milioner kroner i virksomheden. Det foertæller selskabets direktør, Lewis Horne, på LinkedIn:

“Inden for de første dage efter at have lagt vores bøn ud, modtog vi hundredvis af løfter på vores hjemmeside og nåede vores mål. Vi vil nu gøre vores bedste for at lukke denne aftale eller finde en anden vej fremad. På holdets vegne tusind tak til alle der har lovet og tak for al støtten,” skriver Horne.

Han har tidligere meldt ud, at også kinesiske investorer er interesseret i Uniti. Men at “restriktioner på kapitaludstrømning fra Kina” har besværliggjort det samarbejde.

Selskabet har ikke oplyst, hvem der har investeret i denne omgang.

Ville redde verden

Det er langt fra første gang, Uniti har været på tiggergang. Uniti har tidligere fået crowdfunding af to omgange, ligesom de har modtaget forhåndsbestillinger for det, der svarer til 500 millioner svenske kroner. Alligevel søgte de i april sidste år om omstrukturering for at undgå konkurs. Og endnu har kke en eneste bil forladt fabrikken.

Det er knapt fem år siden at vi første gang skrev om den lille elbil, Unit 1, der, med firmaets egne ord, skulle “redde verden”.

Unit 1 er skabt som en lille bybil. Den er bygget af kulfiber og både størrelse og kraft er tilpasset brugen, så bilen ikke belaster miljøet mere end nødvendigt. Ideen er, at betjeningen af bilen instrumenter henter inspiration fra smartphones. Uniti er for eksempel udrustet med en fuldskærms HUD, der kan vise augmented reality.

Svensk “ellert” reddet fra konkurs igen